《扬州赏牡丹》
明代·张家玉

暖风动地群芳悦，十里香畦怒苞决。蒸云炙日不胜春，坐见檀心一夜发。

绿叶枝疏翠箔搴，天香国色各争妍。杨妃睡起娇无力，鹦鹉杯中紫气度。

碧槛雕阑十二重，牢锁春风不遣去。青莲学士昔挥毫，赋就清平调独高。

姚黄魏紫黯无色，妒杀花前宫锦袍。

作者简介：（1615—1647）广东东莞人，字元子。崇祯十六年进士。李自成破京师时被执，劝自成收人望。自成败，南归。隆武帝授翰林侍讲，监郑彩军。隆武帝败，回东莞。永历元年，举乡兵攻克东莞城，旋失。永历帝任之为兵部尚书。又结连草泽豪士，集兵数千，转战归善、博罗等地，旋为清重兵所围，力尽投水死。永历帝谥文烈。